Subject: Liikva–Rannamõisa ja Kiia–Vääna–Viti maanteede ristmiku valgustus
From: "Urmas Ambur" <[email-masked]>
To: <[email-masked]>
Date: Tue, 16 Dec 2025 10:23:43 +0200

Tere!

Soovin infot seoses Liikva–Rannamõisa maantee (registrinumber 11412) ning
Kiia–Vääna–Viti maantee (registrinumber 11410) ristmikuga Liikva külas,
kus asub ka Liikva bussipeatus koos teeületuskohaga.

Hetkel on nii ristmik kui ka bussipeatuse ja teeületuse koht valgustamata,
mis vähendab oluliselt jalakäijate nähtavust ja liiklusohutust, eriti
pimedal ajal. Tegemist on seejuures ristmikuga, kus liiklussagedus on
märkimisväärne:

*

	Kiia–Vääna–Viti maanteel ca 1332 sõidukit ööpäevas
*

	Liikva–Rannamõisa maanteel ca 2203 sõidukit ööpäevas

Tunnen huvi, kas Transpordiametil on olnud arutlusel nimetatud ristmikule
valgustuse rajamine või kas see on lähiaastate investeeringuplaanides või
liiklusohutuse programmides ette nähtud?

Kas ja millistel tingimustel võiks ristmiku valgustamisele kaasa aidata
Harku vald, arvestades, et vald alustab lähiajal samasse piirkonda
kergliiklustee rajamist (Harku vallas Liikva külas Sõrve kergliiklustee
ehitus Ristikivi teest Miko teeni, hanke viitenumber 299170)?

Eelkõige tunnen huvi, kas oleks mõistlik ja Transpordiameti poolt toetatav
lahendus, kui kergliiklustee ehituse käigus rajataks ristmiku piirkonda
elektriühenduse võimalus, mis võimaldaks tulevikus valgustuse rajamist või
kiirendaks selle elluviimist.

Lugupidamisega

Urmas Ambur
Harku vallavolikogu liige